**SUTIKIMAS DALYVAUTI**

**VILNIAUS PAVILNIO PROGIMNAZIJOS VYKDOMAME 1–4 KL. MOKINIŲ TESTAVIME COVID-19 LIGAI (KORONAVIRUSO INFEKCIJAI) ĮTARTI AR DIAGNOZUOTI**

**I SKYRIUS**

**BENDROJI INFORMACIJA**

*Šioje sutikimo formoje pateikiama informacija apie mokykloje vykdomą savanorišką pagal pradinio ugdymo programą ugdomų mokinių testavimą COVID-19 ligai (koronaviruso infekcijai) (toliau – COVID-19 liga) įtarti ar diagnozuoti (toliau – testavimas) ir asmens duomenų, susijusių su testavimo procesu, tvarkymą.*

**Testavimą vykdanti įstaiga**

Testavimas vykdomas Vilniaus Pavilnio progimnazijoje, Švarioji g. 33, Vilnius.

Už testavimo organizavimą atsakingas asmuo – Alma Pelešynaitė, direktoriaus pavaduotoja ūkio reikalams, tel. 8 686 59 220, el. paštas alma.pelesynaite@pavilnioprogimnazija.vilnius.lm.lt

**Testavimo tikslas**

Testavimo procesu siekiama užtikrinti COVID-19 ligos tarp mokyklos bendruomenės narių plitimo kontrolę, mažinti šios ligos židinių ar protrūkių mokyklose skaičių. Šiuo tikslu numatoma periodiškai organizuoti ir vykdyti COVID-19 ligos nustatymo tyrimus vienu iš šių būdų:

* 2021-08-30/31 (prieš sugrįžtant į kontaktinį ugdymą) – savikontrolės būdu atliekant greitąjį SARS-CoV-2 antigeno testą (toliau – savikontrolės tyrimas);
* 2021–2022 m. m. – nosies landų tepinėlių ėminių kaupinių tyrimas SARS-CoV-2 (2019-nCoV) RNR nustatyti tikralaikės PGR metodu (toliau – kaupinių PGR tyrimas) arba (toliau kartu – tyrimai).

**Testavimo išimtys**

Tyrimai neatliekami mokiniams, kurie atitinka Lietuvos Respublikos sveikatos apsaugos ministro–valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tyrimų dėl COVID-19 ligos (koronaviruso infekcijos) organizavimo“ 4.2 papunktyje nurodytas sąlygas\* (kurie persirgo COVID-19 liga (koronaviruso infekcija) ir susirgimas aukščiau nurodyto OV sprendimo 1 punkte nurodytais tyrimų metodais patvirtintas prieš mažiau nei 210 dienų COVID-19 liga; kurie prieš mažiau nei 60 dienų yra gavę teigiamą serologinio tyrimo (antikūnų nustatymo) atsakymą).

*\* įvardintos sąlygos OV sprendimu gali būti keičiamos;*

*\* nurodytas sąlygas atitinkantys mokiniai, tėvų sprendimu taip pat gali dalyvauti periodiniame testavime).*

**Testavimo vykdymo teisinis pagrindas**

Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimas Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ ar jį keičiantis teisės aktas bei šio sprendimo pagrindu priimtas savivaldybės administracijos direktoriaus įsakymas.

**Testavimo proceso dalyvio teisės**

Dalyvavimas testavime yra savanoriškas, todėl mokinio (ės) atstovas pagal įstatymą turi teisę atsisakyti jame dalyvauti, o priėmus sprendimą ir pradėjus testuotis, gali bet kada iš jo pasitraukti, parašydamas (-a) laisvos formos prašymą.

**II SKYRIUS**

**TESTAVIMO PROCESO SĄLYGOS**

**Mokykloje 2021-08-30/31** **organizuojamas savikontrolės tyrimas**. Jei sutinkate dalyvauti prieš mokinių sugrįžimą į kontaktinį ugdymą organizuojamame vienkartiniame testavime, pasirašydami sutinkate, kad Jūsų atstovaujamas mokinys (ė) atvyktų į mokyklą ir atliktų savikontrolei skirtą greitojo antigeno testą (kai ėminys imamas iš nosies landos – 1,5–2 cm); Savikontrolės tyrimas bus atliekamas prie mokyklos pastatytame paviljone, rugpjūčio 30–31 d. (30 d. nuo 12.00 iki 19.00 val. ir 31 d. – nuo 8.00 iki 19.00 val.). Ėminį savikontrolės tyrimui savarankiškai ims pats (pati) mokinys (ė), prieš tai instruktavus ir prižiūrint atsakingam mokyklos darbuotojui. Savikontrolės tyrimo rezultatą (gaunamas per 15 minučių) vertins ir interpretuos atsakingas mokyklos darbuotojas. Jei savikontrolės tyrimo rezultatas bus teigiamas, atsakingo mokyklos darbuotojo būsite informuotas (-a) apie poreikį atlikti patvirtinamąjį PGR tyrimą, kurio atlikimui galėsite registruotis į mobilųjį punktą per Karštosios linijos sistemą telefonu 1808 arba pildant elektroninę registracijos formą adresu www.1808.lt. Apie savikontrolės tyrimo ir patvirtinamojo PGR tyrimo rezultatus turėsite pats (pati) pranešti mokyklos direktoriui ar už COVID-19 valdymą atsakingai direktoriaus pavaduotojai ūkio reikalams Almai Pelešynaitei.

**Mokykloje organizuojamas kaupinių PGR tyrimas.** Jei sutinkate dalyvauti testavime(kaupinių PGR tyrime), pasirašydami sutinkate, kad Jūsų atstovaujamas mokinys (ė) kontaktinio ugdymo proceso metu bus testuojamas (-a) dėl COVID-19 ligos nustatymo ne dažniau kaip kas 4 dienas ir ne rečiau kaip kas 7 dienas.

Kaupinių PGR tyrimas bus atliekamas mokykloje ir jo atlikimui mokinys (ė) bus užregistruotas (-a) testavimą koordinuojančios įstaigos. Atskirai apie šio tyrimo laiką trumpąja žinute nebūsite informuotas (-a) (informaciją apie testavimo grafiką pateiks mokykla). Ėminius kaupinių PGR tyrimui savarankiškai ims pats (pati) mokinys (ė), prieš tai instruktuotas (a) progimnazijoje dirbančio visuomenės sveikatos specialisto. Savarankiškas ėminių paėmimas bus vykdomas prižiūrint visuomenės sveikatos specialistui ir klasės mokytojai.

Atlikus kaupinių PGR tyrimą, mokiniui (ei) izoliacija nebus skiriama. Izoliacija bus privaloma tik gavus teigiamą kaupinių PGR tyrimo atsakymą. Jei kaupinių PGR tyrimo rezultatas bus neigiamas, Jūs nebūsite informuotas atskira žinute, tačiau duomenys apie mokinio (ės) tyrimą bus įrašyti į Jo (s) elektroninę sveikatos istoriją Elektroninėje sveikatos paslaugų ir bendradarbiavimo infrastruktūros informacinėje sistemoje, kuri pasiekiama adresu https://www.esveikata.lt/ (toliau – ESPBI IS). Apie nuasmenintus klasės mokinių testavimo rezultatus po kiekvieno testavimo būsite informuojami pranešimu progimnazijos el. dienyne.

Jei kaupinių PGR tyrimo rezultatas, atliekant testavimą, bus teigiamas, būsite informuotas (-a) trumpąja žinute, kad privalote mokinį (ę) užregistruoti SARS-CoV-2 (2019-nCoV) RNR nustatymo tikralaikės PGR metodu tyrimui (toliau – PGR tyrimas) į mobilųjį punktą per Karštosios linijos sistemą telefonu 1808 arba pildant elektroninę registracijos formą adresu www.1808.lt ir izoliuotis Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių, patvirtintų Lietuvos Respublikos sveikatos apsaugos ministro 2020 kovo 12 d. įsakymu Nr. V-352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“ (toliau – Izoliavimo taisyklės), nustatyta tvarka iki PGR tyrimo rezultatų gavimo. Neatlikus PGR tyrimo, mokiniui (ei) galios asmens, turėjusio didelės rizikos COVID-19 ligos sąlytį, izoliavimosi reikalavimai. Šiuo atveju apie PGR tyrimo rezultatus arba atsisakymą atlikti PGR tyrimą turėsite pats (pati) pranešti mokyklos direktoriui ar už COVID-19 valdymą atsakingai direktoriaus pavaduotojai ūkio reikalams Almai Pelešynaitei.

**III SKYRIUS**

**ASMENS DUOMENŲ TVARKYMO SĄLYGOS**

Testavimo metu mokinio (ės) duomenis (vardą, pavardę, asmens kodą, mokinio (-ės) atstovo telefono ryšio numerį, tyrimo duomenis (rezultatą, atlikimo datą), priežastį, dėl kurios mokinys (-ė) negali būti tiriamas (a), siekdamas užtikrinti sveikas ir saugias kontaktinio ugdymo sąlygas ir atlikti tam būtiną testavimą, tvarkys šis duomenų valdytojas:

Vilniaus Pavilnio progimnazija, 191715435, Švarioji g. 33, tel. (8 5) 238 2701, el. paštas rastine@pavilnioprogimnazija.vilnius.lm.lt.

Mokyklos duomenų apsaugos pareigūnas – Ieva Žukienė, tel. (8 5) 238 2701, el. paštas ieva.zukiene@vilnius.eu.

Asmens duomenys tvarkomi vadovaujantis Bendrojo duomenų apsaugos reglamento (toliau – BDAR) 6 straipsnio 1 dalies a punktais, taip pat 9 straipsnio 2 dalies a punktu, t. y. Jums sutikus, ir bus saugomi Mokykloje ne ilgiau negu 14 kalendorinių dienų po einamųjų mokslo metų pabaigos.

Mokinio (ės) duomenys testavimo organizavimo ir vykdymo tikslais bus pateikti šiems duomenų gavėjams, kurie asmens duomenis tvarko vadovaudamiesi BDAR 6 str. 1 d. c punktu ir 9 str. 2 d. h ir i punktais:

- registruojant mokinį (ę) Karštojoje linijoje 1808, teikiant kaupinių PGR tyrimo užsakymą į ESPBI IS ir informuojant Jus apie kaupinių PGR tyrimo rezultatus – VšĮ Kauno miesto greitosios medicinos pagalbos stočiai;

- tvarkant mokinio (ės) kaupinių PGR tyrimo duomenis ESPBI IS – Sveikatos apsaugos ministerijai;

- atliekant mokinio (ės) ėminio kaupinių PGR tyrimą – kaupinių PGR tyrimą atliekančiai laboratorijai;

- koordinuojant testavimo atlikimą ugdymo įstaigoje – savivaldybės visuomenės sveikatos biurui.

Testavimo metu gauta sveikatos informacija, leidžianti nustatyti asmens tapatybę, yra konfidenciali ir teikiama pirmiau nurodytiems duomenų gavėjams, laikantis BDAR, Lietuvos Respublikos pacientų teisių ir žalos sveikatai atlyginimo įstatymo ir kitų šią veiklą reglamentuojančių teisės aktų reikalavimų. Kitiems duomenų gavėjams asmens duomenys gali būti teikiami tik teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais. Trečiosioms šalims šio sutikimo pagrindu tvarkomi asmens duomenys nebus perduodami.

Atliekant testavimą gauta sveikatos informacija nelaikoma konfidencialia ir gali būti paskelbta be Jūsų sutikimo, jeigu ją paskelbus nebus galima tiesiogiai ar netiesiogiai nustatyti Mokinio (ės) tapatybės.

Jūs turite BDAR nurodytas teises:

- teisę prašyti, kad Jums būtų leista susipažinti su duomenų valdytojo ir duomenų gavėjų turimais mokinio (ės) duomenimis ir juos ištaisyti arba ištrinti;

- teisę apriboti mokinio (ės) duomenų tvarkymą, teisę nesutikti, kad duomenys būtų tvarkomi;

- teisę į duomenų perkeliamumą;

- teisę bet kuriuo metu atšaukti šį sutikimą tvarkyti mokinio (ės) asmens duomenis pirmiau nurodytais tikslais (šio sutikimo atšaukimas nereiškia, kad asmens duomenys iki Jūsų sutikimo atšaukimo buvo tvarkomi neteisėtai).

**IV SKYRIUS**

**SUTIKIMAS DALYVAUTI TESTAVIME**

 Aš, būdamas įstatyminiu atstovu, sutinku, jog mano atstovaujamam (ai) mokiniui (ei) būtų atliktas vienkartinis savikontrolės tyrimas;

 Aš, būdamas įstatyminiu atstovu, sutinku, jog mano atstovaujamam (ai) mokiniui (ei) būtų periodiškai atliekamas kaupinių PGR tyrimas;

 Patvirtinu, kad mano atstovaujamam (ai) mokiniui (ei) nėra taikomos testavimo išimtys;

 Mano atstovaujamam (ai) mokiniui (ei) yra taikomos testavimo išimtys, tačiau pageidauju kad jis (i) dalyvautų aukščiau nurodytame testavime.

***\*reikiamose vietose langelį pažymėkite* X**

Aš perskaičiau šią Sutikimo formą ir supratau man pateiktą informaciją ir sutinku, kad mano atstovaujamas (a) mokinys (ė) dalyvautų testavime.

Man buvo suteikta galimybė užduoti klausimus ir gavau mane tenkinančius atsakymus.

Man buvo tinkamai išaiškinta testavimo organizavimo ir vykdymo tvarka. Aš sutinku ir neprieštarauju, kad ėminius tyrimams mokinys (ė) imtų sau savarankiškai, prieš tai visuomenės sveikatos specialistui instruktavus, kaip imti ėminius tyrimui, ir prižiūrint jam arba atsakingam mokyklos darbuotojui.

Supratau, kad mano atstovaujamas (a) mokinys (ė) gali bet kada pasitraukti iš testavimo, nenurodžius priežasčių.

Supratau, kad norėdamas (-a) atšaukti sutikimą dalyvauti testavime, raštu turiu apie tai informuoti mokyklos direktorių ar jo įgaliotą asmenį.

Supratau, kad dalyvavimas testavime yra savanoriškas.

Įsipareigoju laikytis Izoliavimo taisyklių reikalavimų, jei mano atstovaujamam mokiniui reikės izoliuotis.

Sutinku, kad tuo atveju, jei šiame sutikime nustatyta testavimo organizavimo tvarka ar procesai būtų pakeisti dėl juos reglamentuojančių teisės aktų pakeitimų, Mokykla apie pakeitimus informuotų mane elektroniniu pranešimu mokyklos naudojamame el. dienyne. Toks informavimas būtų laikomas tinkamu informavimu apie testavimo tikslą, sąlygas ir tvarką ir laikomas sudėtine šio sutikimo dalimi, todėl dėl galimų pakeitimų atskiras / naujas sutikimas nebūtų pasirašomas, o bendrai vykdomam testavimui pakankamu laikomas šis sutikimas. Suprantu, kad jei dėl galimų testavimo organizavimo tvarkos ar procesų pakeitimų nuspręsčiau atšaukti sutikimą, bet kada galiu tai padaryti raštu informuodamas mokyklos direktorių ar jo įgaliotą asmenį. Nepateikus sutikimo atšaukimo, laikoma, kad sutikimas galioja organizuojant testavimą teisės aktuose reglamentuota tvarka.

**V SKYRIUS**

**SUTIKIMAS MOKYKLAI TVARKYTI ASMENS DUOMENIS**

Aš perskaičiau šią sutikimo formą, supratau man pateiktą informaciją ir sutinku, kad mokykla tvarkytų šiame sutikime nurodytus asmens duomenis sutikime nurodytu tikslu, sąlygomis ir tvarka.

Man buvo suteikta visa su asmens duomenų tvarkymu ir mano teisėmis susijusi informacija.

Apie asmens duomenų, tvarkomų pagal šį sutikimą, pasikeitimus įsipareigoju pranešti mokyklai.

Sutikimo galiojimo terminas – 14 kalendorinių dienų po einamųjų mokslo metų pabaigos ar iki šio sutikimo atšaukimo, jei jį atšaukčiau.

Žinau, kad turiu teisę bet kada atšaukti šį sutikimą ir reikalauti nutraukti tolesnį asmens duomenų tvarkymą, kuris yra vykdomas šio sutikimo pagrindu. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.

Žinau, kad nesutikdamas, jog mokykla tvarkytų sutikime nurodytus duomenis, negalėsiu dalyvauti mokyklos organizuojamame testavime.

Žinau, kad turiu teisę apskųsti asmens duomenų tvarkymą***.*** Jeigu manau, kad asmens duomenis mokykla ar bet kuris kitas duomenų gavėjas tvarko pažeisdamas duomenų apsaugos teisės aktų reikalavimus, aš turėsiu teisę pateikti skundą priežiūros institucijai, kuri Lietuvos Respublikoje yra Valstybinė duomenų apsaugos inspekcija (L. Sapiegos g. 17, LT-10312 Vilnius; tel. (8 5) 212 7532; el. paštas ada@ada.lt), arba teismui.

Atstovaujamo (s) mokinio (ės) vardas, pavardė –

Įstatyminis atstovas:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  Vardas, pavardė parašas data |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**